That’s My Boy (2012)

That's My Boy er en  amerikansk komedie med Adam Sandler og Andy Samberg. Manuset var skrevet av David Caspe og regissert av Sean Anders.

Filmen ble produsert av Sandlers produksjonsselskap Happy Madison, og ble filmet i Massachusetts, rundt Boston, Everett, Peabody, Lynn, Brockton, Stoughton og Cape Cod. Filmen ble sluppet den 15. juni 2012, og distribuert av Columbia Pictures.

Filmen fikk veldig negative kritikker fra kritikere og er nominert til åtte Golden Raspberry Awards i 2013. Filmen har vært gjenstand for kontroverser og kritikk på grunn av sin komiske skildring av pedofili, incest og voldtekt av mindreårige.Comedy about middle school statutory rape? Does Adam Sandler’s 'That’s My Boy' go too far?. Fox News (2012-04-30). Besøkt 15. august 2012. Det er den sjette filmen til Sandler som har fått R-sensur av Motion Picture Association of America. That's My Boy var en kino-flopp som kun spilte inn USD 57,7 millioner på verdensbasis og klarte dermed ikke å dekke produksjonskostnadene som beløp seg til USD 70 millioner.

 Handlingsreferat 
I 1984 innleder ungdomsskole-lærer Mary McGarricle et seksuelt forhold til studenten Donny. Når dette forholdet blir oppdaget, blir hun dømt til 30 års fengsel. Senere blir det også avslørt at hun er gravid. Det nyfødte barnet blir sendt til Donnys voldelige far, frem til Donny fyller 18 år og skal ta over ansvaret for barnet. I 2012 er Donny en blakk, alkoholisert slappfisk som tilbringer det meste av tiden sin sammen med vennene sine, bartender Brie og hennes mor Champale som arbeider som stripper. Donny kommer ikke særlig godt overens med sin sønn, som er flau på grunn av foreldrenes fortid og farens fortsatte barnslige umodenhet. Sønnen har endret navn til Todd Peterson for at folk ikke skal oppdage hvem foreldrene hans egentlig var. Todd, nå en suksessfull forretningsmann, har nylig ankommet Cape Cod hvor han snart skal gifte seg med sin forlovede, Jamie.

Donny får vite av advokat Jim Nance at han skylder 43 000 dollar i skatt, og risikerer tre år i fengsel hvis han ikke tilbakebetaler pengene i løpet av noen få dager. Han besøker TV-produsent Randall Morgan, som tidligere hadde produsert show sammen med Donny. Morgan tilbyr ham 50 000 dollar hvis for et gjensyn med Todd og Mary McGarricle i fengsel. Donny reiser til Cape Cod for å overbevise Todd til å delta i showet. Todd hadde tidligere fortalt venner at foreldrene hans var døde, så han introduserer Donny som en gammel venn. Donny blir raskt godt likt av de andre, på bekostning av Todds popularitet. Uten å røpe at det er for et TV-show, forsøker Donny å overbevise Todd om å besøke hans mor i fengsel Todd nekter. Todd begynner etter hvert å etterligne farens hensynsløse oppførsel-

Donny går sammen med Todd og vennene hans til et utdrikningslag for Todd: en avslappende dag ved et spa. Donny overbeviser imidlertid dem om å gå til en strippeklubb. I løpet av natten godtar Todd til slutt å møte moren sin i fengsel. Donny ønsker å forhindre møtet, vel vitende om at et TV-mannskap kommer til å være  tilstede, men Todd reiser dit uansett. Mary, Donny og Todd blir overrasket av et TV-mannskap. Donny hører Jamie på telefonen med Todds sjef, Steve Spirou, og forstår at de har sex sammen bak Todds rygg. Han forsøker å advare Todd, men Jamie klarer å narre Todd. Senere oppdager Donny at Jamie hadde sex med broren Chad på et hotellrom. Hun forstår at hun risikerer å miste Todd hvis Donny forteller ham om hennes seksuelle forhold til både Chad og Steve, så hun gir Donny en sjekk på 50 000 dollar for å få ham til å holde kjeft. Til tross for pengene fra Jamie, ønsker Donny å forhindre bryllupet mellom Todd og Jamie.

 Skuespillere 
 Adam Sandler som Donny
 Andy Samberg som Todd. Sønnen til Donny og Mary.
 Leighton Meester som Jamie. Todd sin forlovede.
 Vanilla Ice som Donny's beste venn. 
 James Caan som prest McNally
 Milo Ventimiglia som Chad, Jamie's yngre bror.
 Blake Clark som Gerald. Jamie og Chad's far.
 Meagen Fay as Helen, Jamie and Chad's mother
 Tony Orlando som Steve Spirou, Todd's sjef.
 Will Forte som Phil
 Rachel Dratch som Phil's kone.
 Susan Sarandon som Mary McGarricle. Donny's tidligere lærer og elsker. Todd's biologiske mor.

 Referanser 
Se profil på Box Office Mojo

 Eksterne lenker 


Kategori:Filmkomedier fra USA
Kategori:Engelskspråklige filmer
Kategori:Filmer fra 2012